PRIAl on õigus tagasi küsida kolmel esimesel aastal makstud elatustalude kohanemise toetus, kui kontrolli käigus ilmneb, et toetuse taotleja ei tegele põllumajandusega maapiirkonnas või on lõpetanud tegevuse  füüsilisest isikust ettevõtjana ja jätnud vastavast otsusest PRIAt teavitamata. Toetus on õigus tagasi nõuda ka sel juhul, kui selgub, et toetuse taotleja ei kasuta õiguslikul alusel vähemalt 0,3 ha põllumajandusmaad, kui ta tegeleb taimekasvatusega või ei pea vähemalt ühte põllumajanduslooma, kui tegeleb loomakasvatusega. Neljandal ja viiendal aastal makstud toetuse võib tagasi küsida, kui ilmneb muid rikkumisi. Kui toetuse saaja kohapealsest kontrollist keeldub, on PRIAl õigus tagasi küsida kogu toetus.